\_\_\_\_\_\_.gada \_\_.\_\_\_\_\_\_\_\_\_\_\_ Rīkojums Nr.\_\_\_

Rīgā (prot. Nr.\_\_ \_\_.§)

**Par ārstniecības iestāžu valsts galvoto aizdevumu saistību iekļaušanu valsts budžeta ilgtermiņa saistībās**

1. Finanšu ministrijai (Valsts kasei), nosakot valdības rīcības pieļaujamās robežas, lai segtu uz valsts budžetu attiecināmās valsts vārdā sniegto galvojumu parāda saistības, iekļaut attiecīgajam gadam nepieciešamo finansējumu, lai nodrošinātu no valsts galvojumiem izrietošu saistību pret FMS Wertmanagement AöR izpildi.
2. Atbalstīt Veselības ministrijas priekšlikumu likumprojekta “Par valsts budžetu 2018.gadam” 2.lasījumam palielināt valsts budžeta ilgtermiņa saistības valsts pamatbudžeta apakšprogrammā 33.07.00 “Valsts galvoto aizdevumu atmaksa” 2018., 2019., 2020.gadam un tālākam laika posmam līdz ārstniecības iestāžu saistību pilnai izpildei – finanšu ieguldījumam ārstniecības iestāžu pamatkapitālā ar mērķi dzēst Finanšu ministrijas prasības, kas izveidojušās 2017.gadā valsts vārdā galvoto saistību izpildes rezultātā, un nodrošināt saistību pret FMS Wertmanagement AöR izpildi turpmākajos gados, nodrošinot, ka darījumam nav negatīva ietekme uz vispārējās valdības budžeta bilanci.
3. Veselības ministrijai līdz 2018.gada 31.janvārim palielināt ārstniecības iestāžu pamatkapitālu, veicot finanšu ieguldījumu, un pēc ārstniecības iestāžu pamatkapitāla palielināšanas, nodrošināt ārstniecības iestāžu saistību pret Finanšu ministriju izpildi atbilstoši noslēgtajiem līgumiem.
4. Veselības ministrijai sākot no 2018.gada līdz ārstniecības iestāžu saistību pilnai izpildei ik gadu līdz 30.decembrim palielināt ārstniecības iestāžu pamatkapitālu, veicot finanšu ieguldījumu, un pēc ārstniecības iestāžu pamatkapitāla palielināšanas, nodrošināt ārstniecības iestāžu saistību pret FMS Wertmanagement AöR izpildi atbilstoši noslēgtajiem līgumiem savlaicīgi un pilnā apmērā.
5. Finanšu ministrijai (Valsts kasei) neaprēķināt un nepiemērot valsts galvoto ārstniecības iestāžu saistību apkalpošanas un uzraudzības līgumos noteiktos nokavējuma procentus par maksājumu kavējumiem.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretāra p.i. Daina Mūrmane-Umbraško